b'\n_START_ARTICLE_\nMagin\xc4\x97 energija\n_START_PARAGRAPH_\nMagin\xc4\x97 energija, mana\xc2\xa0\xe2\x80\x93 hipotetin\xc4\x97 antgamtin\xc4\x97 energija, kuri, dalies tikin\xc4\x8di\xc5\xb3 magija po\xc5\xbei\xc5\xabriu, yra panaudojama magini\xc5\xb3 veiksm\xc5\xb3 metu._NEWLINE_Mana yra tradicinis terminas, kuris kult\xc5\xabrin\xc4\x97je antropologijoje naudojamas kaip magin\xc4\x97s energijos sinonimas. Kartais teigiama, kad sielos ir dvasios yra sudarytos i\xc5\xa1 manos ar j\xc5\xb3 substancija su mana glaud\xc5\xbeiai susijusi._NEWLINE_Terminas mana yra atsirad\xc4\x99s Okeanijos kalbose (melanezie\xc4\x8di\xc5\xb3, polinezie\xc4\x8di\xc5\xb3, mikronezie\xc4\x8di\xc5\xb3). Ten jis rei\xc5\xa1k\xc4\x97 beasmen\xc4\x99 j\xc4\x97g\xc4\x85, slypin\xc4\x8di\xc4\x85 \xc5\xbemon\xc4\x97se, gyv\xc5\xabnuose, augaluose, negyvuose daiktuose, kuri jautriam steb\xc4\x97tojui sukelia nuostab\xc4\x85 ar pagarb\xc4\x85. Kult\xc5\xabrin\xc4\x97je antropologijoje \xc5\xa1i samprata kartais siejama su pirmyk\xc5\xa1t\xc4\x97mis religijomis.\n_START_SECTION_\nMana magin\xc4\x97je fantastikoje\n_START_PARAGRAPH_\nMagin\xc4\x97je fantastikoje (literat\xc5\xabroje, kompiuteriniuose ir stalo vaidmen\xc5\xb3 \xc5\xbeaidimuose) mana paprastai tapatinama su magine energija, kuri laikoma savoti\xc5\xa1ku magams b\xc5\xabtinu i\xc5\xa1tekliu, naudojamu kerint. Pvz., keliama mintis, kad tam tikrose vietose mana generuojama intensyviau, tai lyg savoti\xc5\xa1ki manos \xc5\xa1altiniai, tod\xc4\x97l magai ir pana\xc5\xa1\xc5\xabs ker\xc4\x97tojai stengiasi \xc4\xafsikurti tokiose gausios manos vietose. \xc5\xbdaidimuose manos kiekis matuojamas magijos ta\xc5\xa1kais, manos ta\xc5\xa1kais ar kitokiais vienetais (pvz., \xc5\xbeie\xc5\xbeirbos \xe2\x80\x9eKari\xc5\xb3 ir mag\xc5\xb3\xe2\x80\x9c sistemoje).'